सरकारले मधेसी दलहरुलाई वार्ताका लागि औपचारिक आह्वान गरेको छ । तर, विगतका सम्झौताहरु कार्यान्वयन गर्ने प्रतिवद्धता सरकारबाट नआई, तराई–मधेसमा हाल परिचालित सेना फिर्ता नभई, आन्दोलनमा मृत्यु भएकाहरुलाई सरकारले सहिद घोषणा नगरी र घाइतेहरुको उचित उपचारको व्यवस्था नभई वार्तामा नबस्ने तराई–मधेसका नेताहरुको घोषणा रहेको छ । सद्भावना पार्टीका राजेन्द्र महतोले त वार्ता हुने नै अवस्थामा पनि तराईको भूगोलमा मात्र वार्ता गर्ने जिकीर गरेका छन् । तमलोपाका अध्यक्ष महन्थ ठाकुर र फोरम नेपालका अध्यक्ष उपेन्द्र यादव काठमाडौंमा आएर पनि सरकारलाई सुईंको नै नदिई तराई फर्के ।
